
KONRAD LORENZ s-a născut. în anul 1903 la Viena si 
a murit tot la Viena, în 1989. A studiat medicina si 

zoologia, devenind în 1940 profesor de psihologie 

/\ 

comparată la Konigsberg. Intre 1950 şi 1973, a fost 
director mai întâi la Institutul Max Planck de fizio¬ 
logie comportamentală din Buklern, iar apoi în Se- 
ewiesen. Ulterior a devenit coordonatorul Institutului 
„Konrad Lorenz“ al Academiei Austriece de Ştiin- 
ţe. In 1973 i s-a decernat premiul Nobel pentru me¬ 
dicină şi fiziologie. 

I s-au acordat numeroase distincţii internaţionale. 

Printre lucrările sale principale se numără: 

Uter tierisches und menschliches Verhalten; Das 
Wirkungsgefuge der Natur und das Schicksal des 
Menschen; Die Rilckseite des Spiegels; Der Abbau 
des Menschlichen; Das sogenannte Bose; Er vede¬ 
te mit dem Vieh, den Vogeln und den Fischen; So 
kam der Mensch aufden Hund; Denkwege; Die Na- 
turwissenschaft vom Menschen. 

Un optimist cuvânt fu alia te 


Prelegerea de faţă a fost scrisă pentru volumul 
omagial apărut cu ocazia celei de-a şaptezecea ani¬ 
versări a prietenului meu Eduard Baumgarten. De 
fapt, ea nu se potriveşte, în esenţa ei, nici cu o oca¬ 
zie într-atât de festivă şi nici cu natura plină de vo¬ 
ioşie a momentului jubiliar, fiind, s-o recunoaştem, 
o Ieremiadă, un îndemn spre pocăinţă şi schimbare 
adresat întregii omeniri, îndemn despre care s-ar pu¬ 
tea spune că i-ar sta mai bine unui predicator al pe¬ 
nitenţei, cum e renumitul augustinian vienez Abraliam 
a Santa Clara, decât unui cercetător al ştiinţelor na¬ 
turii. Dar noi trăim într-un timp în care cercetătorul 
ştiinţelor naturii e cel capabil să vadă cu deosebită 
precizie anumite pericole. Astfel, a predica devine 
pentru el o datorie. 

Predica mea radiodifuzată a aflat un ecou care m-a 
uimit. Am primit nenumărate scrisori de la oameni 
care-mi cereau textul tipărit, iar în cele din urmă cei 
mai buni prieteni m-au îndemnat categoric să fac 
această scriere accesibilă unui larg public cititor. 

Toate acestea sunt de natură să contrazică pesi¬ 
mismul ce pare să răzbată din scrierea mea: Omul 
care de bună seamă era de părere că predică însin¬ 
gurat în pustie vorbea, după cum s-a constatat, în faţa 
unui auditoriu numeros şi înţelegător! Mai mult chiar: 

Recitind cuvintele mele, îmi sar în ochi mai multe afir¬ 
maţii care încă din momentul în care le-am aşternut 
pe hârtie erau puţin exagerate, astăzi ele fiind de-a 
dreptul neadevărate. Astfel, la pagina 103 se poate 
citi că eco-ogia ar fi o ştiinţă a cărei importanţă nu 
e recunoscută îndeajuns. Acest lucru chiar că nu mai 

poate fi afirmat astăzi, când organizaţia noastră ba- 

* * 

vareză „Gruppe Okologic" se bucură de atenţie şi 
înţelegere din partea forurilor competente. Pericolul 
suprapopulării şi cel al ideologiei creşterii sunt esti¬ 
mate corect de către un număr tot mai mare de oameni 
raţionali şi responsabili. împotriva pustiirii spaţiului 
vital se iau tot felul de măsuri care, ce-i drept, nu sunt 
nici pe departe suficiente, dându-ne însă speranţa că 
în curând ele vor fi întru totul corespunzătoare. 

In mod îmbucurător, trebuie să-mi rectific afirma¬ 
ţiile şi în aiiă privinţă. Am scris când am dezbătut doc¬ 
trina behavioristă că ea ar avea „în mod indiscutabil 
o vină considerabilă în colapsul moral şi cultural a l Sta¬ 
telor Unite, ce se profilează ameninţător". Intre timp, 
chiar în Statele Unite au început să se audă o serie de 
voci care combat în mod energic această teorie ero- 
nată. împotriva lor se recurge încă la toate mijloace¬ 
le posibile, dar ele sunt auzite, iar adevărul nu poate 
fi ascuns timp îndelungat decât făcând să amuţeas¬ 
că acele voci. Epidemiile spirituale ale contempo¬ 
raneităţii au obiceiul ca, venind din America, să apară 
în Europa cu o oarecare întârziere. In timp ce beha- 
viorismu! e în scădere în America, el e în mare vogă 
printre psihologii şi sociologii europeni. în mod vi¬ 
zibil, această epidemie e trecătoare. 

rv 

in sfârşit, aş vrea să aduc o mică rectificare cu pri¬ 
vire la duşmănia dintre generaţii. Dacă nu sunt stâr- 

uiţi prin mijloace politice ori pur şi simplu incapabili 
să creadă ceva spus de un om mai în vârstă, tinerii 
din ziua de azi au urechi să audă adevărurile biologi¬ 
ce fundamentale. E perfect posibil să convingi nişte 
tineri revoluţionari de adevărul celor spuse în Capi¬ 
tolul VII din această cărticică. 

Ar fi o aroganţă să credem că ceea ce noi înşine 
ştim cu certitudine nu poate fi făcut şi pe înţelesul ce¬ 
lor mai mulţi oameni. Tot ce am scris în această car- 

7 

te e mult mai usoi de înţeles decât, să zicem, calculul 

7 7 J 

integral şi diferenţial, pe care orice elev de liceu tre¬ 
buie să le înveţe. Orice pericol îşi pierde considerabil 
din capacitatea de a ne îngrozi, dacă îi sunt cunoscu¬ 
te cauzele. Astfel, eu sper şi cred că această cărtici¬ 
că va contribui puţin la diminuarea pericole or ce 
ameninţă omenirea. 

ICONRAD LORENZ 

Seewiesen, 1972 

Ce şanse avem să supravieţuim 

Timp de sute şi mii de ani 
lumea părea să li rămas 
în aceeaşi matcă. 

„Nimic nou sub soare“ a fost 
cuvântul de ordini 
al celor care identificau 
ziua de mâine cu cea de azi. 
Acum însă cunoaşterea, 
tehnologia şi societatea 
evoluează într-un ritm 
care ie somează 
să ne redefinim identitatea. 
Seria „Paşi peste graniţe" 
aduce în atenţia cititorilor 
perspectivele care se deschid 
în fata omului şi societăţii 
într-in moment de răscruce. 

Omenirea, privită ca specie biologică, 
pare să-şi fi pierdut firescul instinct de 
conservare. Un rău cu mai multe chipuri 
ameninţă dezvoltarea noastră si, în acelaşi 
timp, e tocmai rezultatul acestei dezvol¬ 
tări : suprapopularea, distrugerea mediului 
natural, competiţia umană acerbă, atrofie¬ 
rea simţurilor, degradarea genetică, ruptura 
de tradiţie, receptivitatea la îndoctrinare 
şi cursa înarmărilor. Aceste opt păcate ca¬ 
pitale sunt analizate cu fineţe de unul dintre 
marii savanţi ai secolului XX. 

Fondator al etologiei (ştiinţa comporta¬ 
mentului animal) şi laureat al Premiului 
Nobel pentru medicină şi fiziologie în 
1973, Konrad Lorenz a devenit cunoscut 
dincolo de graniţele comunităţii ştiinţifice 

prin studiile sale asupra agresivităţii, în 
care extinde principiile etologice la com¬ 
portamentul uman. 

